Author: schwindt
Last saved by: Your User Name
Company: Haapsalu Linnavalitsus

K O R R A L D U S

Haapsalu,			                  27. mai  2009 nr 313

Raha eraldamine MTÜ Eesti 
Professionaalsete Rammumeeste Ühingule

Võttes aluseks MTÜ Eesti Professionaalsete Rammumeeste Ühingu taotluse 04. mai 2009 (reg nr 14-2.5/2120), milles palutakse toetust Rammumeeste etapi korraldamiseks ning juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, Haapsalu põhimääruse§ 35 lg 1 p 3 ning haldusmenetluse seadusest Haapsalu Linnavalitsus 

k o r r a l d a b :

1.	Eraldada MTÜ Eesti Professionaalsete Rammumeeste Ühingule (08102), 10 000 (kümme tuhat) krooni, Rammumehe etapi korraldamiseks. 
2.	Haridus- ja kultuuriosakonnal (V. Pärnaste) korraldada toetuslepingu sõlmimine vastavalt käesoleva korralduse punktile 1.
3.	Raamatupidamisel (I. Salus) kanda punktis 1 märgitud summa toetuslepingu alusel üle MTÜ Eesti Professionaalsete Rammumeeste Ühingu arvelduskontole.
4.	Volitada lepingut allkirjastama aselinnapea Talis Vare.
5.	Korraldus avalikustada väljapanekuga linnavalitsuse fuajees.
6.	Korraldus teha teatavaks haridus-ja kultuuriosakonnale (V. Pärnaste), raamatupidamisele (I. Salus), MTÜ Eesti Professionaalsete Rammumeeste Ühingule (Tartu mnt 3, 10115 Tallinn) korralduse koopia saatmisega posti teel.
7.	Korraldus jõustub teatavakstegemise päevast.
8.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
					Linnasekretär